Kõik käivad seenel. Meie ka.  Tegelikult tahtsin maale minna, et majapidamine üle vaadata ja küüslauguseemned mulda panna.  Aga Signe kirjutab kogu aeg sellest kuidas ta riisikaid saab ja sestap läksime me ka metsa seeni vaatama. Et kas leidub.  Saak oli täitsa hea, nii pannitäis kaseriisikaid  ja paar puravikku. Ehk siis homme mõtleme, mis nendega teha, purki panemiseks on liiga vähe ja miks ka mitte neid kohe süüa.  Loodus oli muidugi sügiseselt imeilus. Päikesekullased värviliste lehtedega puud ja sügisene rahu.  See on üks nauditavamaid aegu tegelikult.  Täna oli ETV-s Bullerby laste film, number 2. Aasta oli 1929 ja loo järg oli jõudnud jõuludeni. Ja muidugi tuli mul kole jõuluigatsus seetõttu.  Natuke on veel aega.